CELEX: 31993R0392
Language: el
Date: 1993-02-22 00:00:00
Title: Κανονισμός (ΕΟΚ) αριθ. 392/93 της Επιτροπής της 22ας Φεβρουαρίου 1993 για την τροποποίηση των κανονισμών (ΕΟΚ) αριθ. 1356/92 και (ΕΟΚ) αριθ. 1910/92 σχετικά με ειδικά μέτρα για την κριθή στην Ισπανία και για το σκληρό σίτο στην Ελλάδα

Avis juridique important

|

31993R0392

Κανονισμός (ΕΟΚ) αριθ. 392/93 της Επιτροπής της 22ας Φεβρουαρίου 1993 για την τροποποίηση των κανονισμών (ΕΟΚ) αριθ. 1356/92 και (ΕΟΚ) αριθ. 1910/92 σχετικά με ειδικά μέτρα για την κριθή στην Ισπανία και για το σκληρό σίτο στην Ελλάδα  

Επίσημη Εφημερίδα αριθ. L 045 της 23/02/1993 σ. 0016 - 0017 Φινλανδική ειδική έκδοση: Κεφάλαιο 3 τόμος 48 σ. 0127  Σουηδική ειδική έκδοση: Κεφάλαιο 3 τόμος 48 σ. 0127 

ΚΑΝΟΝΙΣΜΟΣ (ΕΟΚ) αριθ. 392/93 ΤΗΣ ΕΠΙΤΡΟΠΗΣ της 22ας Φεβρουαρίου 1993 για την τροποποίηση των κανονισμών (ΕΟΚ) αριθ. 1356/92 και (ΕΟΚ) αριθ. 1910/92 σχετικά με ειδικά μέτρα για την κριθή στην Ισπανία και για το σκληρό σίτο στην ΕλλάδαΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 8 παράγραφος 3,  Εκτιμώντας:  ότι οι κανονισμοί (ΕΟΚ) αριθ. 1356/92 (3) και (ΕΟΚ) αριθ. 1910/92 (4) της Επιτροπής προβλέπουν την προκήρυξη διαγωνισμών για την επιστροφή κατά την εξαγωγή και τον προκαθορισμό των νομισματικών εξισωτικών ποσών- ότι ο κανονισμός (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (5), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (6), καταργήθηκε από τον κανονισμό (ΕΟΚ) αριθ.  3813/92 του Συμβουλίου της 28ης Δεκεμβρίου 1992 σχετικά με την αξία της λογιστικής μονάδας και τους συντελεστές μετατροπής που θα εφαρμοσθούν στα πλαίσια της κοινής γεωργικής πολιτικής (7)- ότι πρέπει συνεπώς να καταργηθεί στους εν λόγω κανονισμούς κάθε  αναφορά στα ΝΕΠ- ότι στο πλαίσιο των προαναφερθέντων διαγωνισμών με τον προκαθορισμό των νομισματικών εξισωτικών ποσών είχε εξασφαλισθεί, μέχρι της ημέρας καταργήσεώς τους, ότι τα εν λόγω σιτηρά είχαν εξαχθεί πράγματι από το κράτος μέλος στο οποίο είχε εφαρμοσθεί ένα  ειδικό μέτρο παρεμβάσεως- ότι με την κατάργησή τους πρέπει να περιοριστεί η χρησιμοποίηση των πιστοποιητικών εξαγωγής στις εξαγωγές από το κράτος μέλος στο οποίο είχε ζητηθεί το πιστοποιητικό- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 3 των κανονισμών (ΕΟΚ) αριθ. 1356/92 και 1910/92 αντικαθίσταται από το ακόλουθο κείμενο:  "Άρθρο 3 Μία προσφορά ισχύει εάν αφορά τουλάχιστον 1 000 τόνους." 2. Στο άρθρο 5 του κανονισμού (ΕΟΚ) αριθ. 1356/92 προστίθεται η ακόλουθη νέα παράγραφος 3:  "3. Κατά παρέκκλιση από το άρθρο 11 του κανονισμού (ΕΟΚ) αριθ. 3719/88, τα πιστοποιητικά εξαγωγής στο πλαίσιο του παρόντος διαγωνισμού ισχύουν μόνο στην Ισπανία." 3. Στο άρθρο 5 του κανονισμού (ΕΟΚ) αριθ. 1910/92 προστίθεται η ακόλουθη νέα παράγραφος 3:  "3. Κατά παρέκκλιση από το άρθρο 11 του κανονισμού (ΕΟΚ) αριθ. 3719/88, τα πιστοποιητικά εξαγωγής στο πλαίσιο του παρόντος διαγωνισμού ισχύουν μόνο στην Ελλάδα." Άρθρο 2  Στο πλαίσιο των διαγωνισμών που αναφέρονται στο άρθρο 1, στην άιτηση και στο πιστοποιητικό εξαγωγής πρέπει να αναγράφεται, στη θέση 20, κατά περίπτωση, μία από τις ακόλουθες ενδείξεις:  "Reglamento (CEE) no 1356/92 certificado valico exclusivamente en Espana." "Κανονισμός (ΕΟΚ) αριθ. 1910/92 πιστοποιητικό που ισχύει μόνο στην Ελλάδα".  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Φεβρουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 180 της 1. 7. 1992, σ. 1.  (3) ΕΕ αριθ. L 145 της 27. 5. 1992, σ. 58.  (4) ΕΕ αριθ. L 192 της 11. 7. 1992, σ. 20.  (5) ΕΕ αριθ. L 164 της 24. 6. 1985, σ. 6.  (6) ΕΕ αριθ. L 201 της 31. 7. 1990, σ. 9.  (7) ΕΕ αριθ. L 387 της 31. 12. 1992, σ. 1.